Perussuomalaisten tukisäätiön puheenjohtaja Raimo Vistbacka sanoo Uutissuomalaisen haastattelussa, ettei tukisäätiöllä ole kiinnostusta tukea Jussi Halla-ahon perussuomalaisia puolueen jakautumisen jälkeen.

Perussuomalaisten tukisäätiöllä ei ole kiinnostusta tukea Jussi Halla-ahon perussuomalaisia puolueen jakautumisen jälkeen.

Tukisäätiön puheenjohtaja Raimo Vistbacka kertoo harkinneensa erilaisia vaihtoehtoja, jotta säätiö pystyisi jatkamaan yhteistyötään kahtiajakautuneen puolueen kanssa.

Maanantain jälkeen kompromissiratkaisu ei ole enää ollut vaihtoehto johtuen Laura Huhtasaaren puheesta eduskunnassa.

Perussuomalaisten tukisäätiöllä ei ole kiinnostusta tukea Jussi Halla-ahon perussuomalaisia puolueen jakautumisen jälkeen. TOMMI PARKKONEN

Vistbacka kertoo harkinneensa erilaisia vaihtoehtoja, jotta säätiö pystyisi jatkamaan yhteistyötään kahtiajakautuneen puolueen kanssa.

- Itsekseni olen miettinyt yön hiljaisina hetkinä, onko tässä mahdollisuutta minkäänlaisiin kompromisseihin.

Maanantain jälkeen kompromissiratkaisu ei ole enää ollut vaihtoehto, Uutissuomalainen kirjoittaa. Syynä on Vistbackan mukaan perussuomalaisten uudeksi varapuheenjohtajaksi valitun Laura Huhtasaaren puhe eduskunnassa.

- Hän piti sellaisen puheenvuoron, että siinä kaikki kompromissit ja muut ajatukset tahtoivat häipyä. En muista 24 vuoden ajalta eduskunnasta tuollaista puheenvuoroa. Se oli yksi törkeimmistä, jonka olen koskaan kuullut.

Vistbackan mukaan säätiön hallitusta ei ole kutsuttu kokoon perussuomalaisten viimeaikaisten tapahtumien vuoksi.

Vistbacka on SMP:n ja perussuomalaisten entinen pitkäaikainen kansanedustaja ja ulkoministeri Timo Soinin tukija.

Jos säätiön hallitus päättäisi siirtyä tukemaan perusteilla olevaa Sininen tulevaisuus -puoluetta, olisi säätiön sääntöjä muutettava. Patentti- ja rekisterihallituksen mukaan sääntömuutos ei olisi mikään läpihuutojuttu.

- Säätiö on aika tiukasti sidottu toiminnassa olevaan rekisteröityyn puolueeseen. Muutos tulisi olemaan vaikea, patentti- ja rekisterihallituksen tiimiesimies Jouko Koitto arvioi.